b'\n_START_ARTICLE_\nAnna-Lisa Kumoji\n_START_SECTION_\nBakgrunn\n_START_PARAGRAPH_\nKumoji har r\xc3\xb8tter fra Ghana og er oppvokst p\xc3\xa5 Borgen i Asker._NEWLINE_Hun gikk p\xc3\xa5 musikklinjen p\xc3\xa5 Steinerskolen i B\xc3\xa6rum, og gikk deretter et \xc3\xa5r p\xc3\xa5 musikallinjen ved Seljord Folkeh\xc3\xb8gskule (2009\xe2\x80\x932010). Fra 2011 til 2013 gikk hun p\xc3\xa5 B\xc3\xa5rdar Akademiet i Oslo. Etter utdanningen har hun jobbet som profesjonell sanger, stemmeskuespiller og musikalartist. Blant oppsetningene hun har spilt i er The Book of Mormon ved Det Ny Teater i K\xc3\xb8benhavn og Flashdance ved Chateau Neuf i Oslo. Hun har ogs\xc3\xa5 den norske stemmen til figuren \xc2\xabBulda\xc2\xbb i Disney-filmen Frost og \xc2\xabPlumette\xc2\xbb i Skj\xc3\xb8nnheten og udyret._NEWLINE_Hun er soulrock-sanger, men synger ogs\xc3\xa5 innenfor sjangrene jazz, storband, rock and roll, punk, gospel og pop. 2. mars 2019 deltok hun i Melodi Grand Prix 2019 med sangen \xc2\xabHolla\xc2\xbb, skrevet av Ashley Hicklin, Jeroen Swinnen og Maria Broberg. I konkurransen avanserte hun til gullfinalen og endte til slutt p\xc3\xa5 en fjerde plass.'